title: Sklep št. 1145/2002/ES Evropskega parlamenta In Sveta z dne 10. junija 2002 o spodbujevalnih ukrepih Skupnosti na področju zaposlovanjaBesedilo velja za EGP.

text:
Pomembno pravno obvestilo

|

32002D1145

Uradni list L 170 , 29/06/2002 str. 0001 - 0006

		Sklep št. 1145/2002/ES Evropskega parlamenta In Svetaz dne 10. junija 2002o spodbujevalnih ukrepih Skupnosti na področju zaposlovanja(Besedilo velja za EGP)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 129 Pogodbe,ob upoštevanju predloga Komisije [1],ob upoštevanju mnenja Ekonomsko-socialnega odbora [2],ob upoštevanju mnenja Odbora regij [3],v skladu s postopkom, določenim v členu 251 Pogodbe [4], v luči skupnega besedila, ki ga je Spravni odbor odobril 3. aprila 2002,ob upoštevanju naslednjega:(1) Člen 3 Pogodbe določa, da aktivnosti Skupnosti vključujejo spodbujanje koordinacije med politikami zaposlovanja držav članic s ciljem izboljšati njihovo učinkovitost z razvijanjem koordinirane strategije zaposlovanja.(2) Na izrednem zasedanju Evropskega sveta o zaposlovanju v Luxembourgu 20. in 21. novembra 1997 je bila uvedena splošna strategija zaposlovanja, evropska strategija zaposlovanja, ki vključuje koordinacijo politik zaposlovanja držav članic na osnovi dogovorjenih usmeritev zaposlovanja (luksemburški proces), nadaljevanje in razvijanje koordinirane makroekonomske politike in učinkovitega notranjega trga, s ciljem vzpostaviti temelje za trajnostno rast, novo dinamiko in ozračje zaupanja, ki spodbujajo zaposlovanje. V to strategijo sodi tudi bolj sistematično vključevanje vseh politik Skupnosti, tako okvirnih kot tudi podpornih politik.(3) Evropski svet se je 23. in 24. marca 2000 v Lizboni dogovoril o novem strateškem cilju Unije, in sicer zgraditi konkurenčno in dinamično na znanju temelječe gospodarstvo, sposobno trajnostne gospodarske rasti, z več in boljšimi delovnimi mesti in večjo socialno kohezijo, in tako zopet vzpostaviti pogoje polne zaposlenosti. S tem namenom je postavil novo skupino ciljev in standardov ter jih vključil v novo odprto metodo koordinacije na vseh ravneh, skupaj z močnejšo usmerjevalno in koordinacijsko vlogo Evropskega sveta, da bi zagotovil bolj konsistentno strateško usmeritev in učinkovitejše spremljanje napredka. Poleg tega je zahteval, naj da vmesni pregled luksemburškega procesa nov zagon z obogatitvijo usmeritev zaposlovanja s konkretnejšimi cilji, s katerimi bi se vzpostavile tesnejše vezi z drugimi pomembnimi področnimi politikami.(4) Specifična odlika evropske strategije zaposlovanja je, da države članice sodelujejo pri politiki zaposlovanja, ob tem pa ohranjajo pravico do sprejemanja odločitev, ki ustrezajo njihovim individualnim okoliščinam. Še ena odlika je, da se učijo iz izkušenj druga od druge, vključno z načini, kako vključujejo socialne partnerje ter lokalne in regionalne oblasti.(5) Evropski svet je že večkrat določil, da bi bilo treba opredeliti in zbirati primerljivo in zanesljivo statistiko in kazalce na področju zaposlovanja in trga dela.(6) Cilj Sklepa Sveta 2000/98/ES z dne 24. januarja 2000 o ustanovitvi Odbora za zaposlovanje [5] je spodbujati koordinacijo med državami članicami v zvezi s politikami zaposlovanja in trga dela.(7) Sklep Sveta 98/171/ES z dne 23. februarja 1998 o aktivnostih Skupnosti v zvezi z analizo, raziskovanjem in sodelovanjem na področju zaposlovanja in trga delovne sile [6], ki je predvideval take aktivnosti, je nehal veljati 31. decembra 2000.(8) Ta sklep bi moral predvidevati nadaljevanje in razvoj aktivnosti, uvedenih na osnovi Sklepa 98/171/ES. Pri izvajanju aktivnosti iz tega sklepa bi morala Komisija v celoti upoštevati rezultate programa, izvedenega v skladu s Sklepom 98/171/ES.(9) Ukrepe, potrebne za izvajanje tega sklepa, bi bilo treba sprejeti v skladu s Sklepom Sveta 1999/468/ES z dne 28. junija 1999 o postopkih izvajanja izvedbenih pooblastil, ki so bila prenesena na Komisijo [7].(10) Ta sklep določa finančni okvir za celotno trajanje aktivnosti, ki je prvenstvena referenca v smislu točke 33 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [8] za organe pristojne za proračun med letnim proračunskim postopkom –SKLENILA:Člen 1Določitev aktivnosti SkupnostiAktivnosti Skupnosti v zvezi z analizo, raziskovanjem in sodelovanjem med državami članicami na področju zaposlovanja in trga dela se izvajajo v obdobju od 1. januarja 2002 do 31. decembra 2006.Člen 2Načela1. Aktivnosti iz tega sklepa so tiste, ki so neposredno povezane z izvajanjem naslova VIII Pogodbe.2. Aktivnosti prispevajo k doseganju novega strateškega cilja, ki ga je določil Evropski svet v Lizboni, in sicer omogočiti Skupnosti, da ponovno vzpostavi pogoje polne zaposlenosti.Člen 3Cilji1. Cilji teh aktivnosti so:(a) podpreti koordiniran pristop k politiki zaposlovanja v Skupnosti v okviru globalnega cilja dvigniti stopnjo zaposlenosti, ki ga je postavil Evropski svet v Lizboni;(b) prispevati k razvoju koordinirane strategije zaposlovanja prek analize, spremljanja in podpiranja ukrepov, ki se izvajajo v državah članicah, ob ustreznem upoštevanju odgovornosti le-teh na tem področju;(c) razvijati, spremljati in vrednotiti evropsko strategijo zaposlovanja, s poudarkom na pogledu v prihodnost;(d) gojiti sodelovanje med državami članicami pri analizi, raziskavi in spremljanju politike trga dela;(e) identificirati najboljše prakse ter pospeševati izmenjavo in prenos informacij in izkušenj;(f) razvijati pristop in vsebino evropske strategije zaposlovanja, vključno z načini sodelovanja s socialnimi partnerji ter relevantnimi lokalnimi in regionalnimi oblastmi, in(g) izvajati aktivno politiko informiranja, ki ustreza potrebam javnosti po preglednosti in priznava, kako pomembno je zagotoviti, da so evropski državljani lahko v celoti obveščeni o vseh vidikih evropske strategije zaposlovanja. To se dosega zlasti s posebnimi ukrepi informiranja za povečanje splošne zavesti o evropski strategiji zaposlovanja in z omogočanjem dostopnosti vseh informacij v zvezi z zaposlovanjem, vključno z nacionalnimi akcijskimi načrti zaposlovanja in njihovimi ovrednotenji, kot so prikazana v skupnem poročilu o zaposlovanju, splošni javnosti, zlasti z uporabo interneta.2. Spola sta pri analizah v kontekstu teh aktivnosti v največji možni meri prikazana ločeno.Člen 4Ukrepi Skupnosti1. Upoštevajoč načela iz člena 2 in z namenom doseči cilje iz člena 3 zajemajo ukrepi Skupnosti naslednje aktivnosti:(a) analiziranje in vrednotenje trendov na področju zaposlovanja in splošnih političnih razmer; analizo perspektiv področnih politik, pomembnih za Komisijo in države članice, za oceno možnosti in učinkov politik Skupnosti; analizo prihodnosti in raziskovanje novih političnih vprašanj, ki nastanejo pri razvoju koordinirane strategije zaposlovanja;(b) zagotavljanje podpore prizadevanjem držav članic pri usklajenem in koordiniranem vrednotenju njihovih nacionalnih akcijskih načrtov zaposlovanja, vključno z načinom, na katerega so in bi lahko bili socialni partnerji ter zadevne regionalne in lokalne oblasti vključeni v njihovo izvajanje. Posebno vrednotenje se opravi na koncu prvega obdobja uporabe letnih usmeritev za politiko zaposlovanja, dogovorjenih v skladu z luksemburškim procesom;(c) kvantitativno in kvalitativno vrednotenje učinkov evropske strategije zaposlovanja na splošno, vključno z oceno učinkovitosti uporabljene metodologije, in analizo skladnosti med evropsko strategijo zaposlovanja in splošno gospodarsko politiko ter drugimi področnimi politikami;(d) zbiranje in izmenjavanje izkušenj držav članic, vključno s procesom pregledovanja strokovnjakov, tako v zvezi s stebri kot s posameznimi usmeritvami, kot je določeno v letnih usmeritvah politike zaposlovanja za države članice. Intenziviranje tega sodelovanja bo državam članicam pomagalo pri razvijanju njihovih politik zaposlovanja v luči pridobljenih novih spoznanj;(e) spremljanje evropske strategije zaposlovanja v državah članicah, zlasti preko Evropske zaposlovalne opazovalnice;(f) tehnično in znanstveno delo, potrebno za podporo razvoju skupnih količinskih in kakovostnih kazalcev, izboljšanju in dopolnjevanju statistik, primerjanju uspešnosti in izmenjavi informacij o najboljših praksah;(g) podporo prispevku predsedstva Sveta Evropske unije, da bi se posebej osredotočilo na prednostne elemente evropske strategije zaposlovanja in na posebne dogodke velikega mednarodnega pomena ali splošnega interesa za Skupnost in države članice.2. Med aktivnostmi iz odstavka 1 bo posebna pozornost namenjena ljudem, prizadetim zaradi kombinacije neugodnih okoliščin, ki zmanjšujejo njihove možnosti za aktivno udeležbo na trgu dela. Poleg tega se prizadevanja usmerjajo v integracijo načela enakosti spolov, zlasti v smislu enakih možnosti za moške in ženske pri zaposlovanju in na trgu dela ter uskladitve delovnega in družinskega življenja.3. Pri izvajanju ukrepov iz odstavka 1 Komisija upošteva statistične podatke, študije in poročila o projektih, na razpolago pri mednarodnih organizacijah, kot sta Organizacija za gospodarsko sodelovanje in razvoj (OECD) in Mednarodna organizacija dela (MOD).4. Aktivnosti iz odstavka 1 temeljijo na cilju zagotoviti, da na vseh geografskih ravneh Evropske unije obstaja visoka raven zavesti o evropski strategiji zaposlovanja, tako da se splošna javnost in interesne skupine, kot so socialni partnerji, lokalne in regionalne oblasti ter drugi ključni lokalni akterji, vključno z vzajemnim in neprofitnim sektorjem, zavedajo svojih možnosti povečati gospodarske in socialne potenciale svojih lokalnih skupnosti ter da dobijo spodbudo in možnost prispevati k temu.Aktivnosti s ciljem pospeševati sodelovanje, najboljše prakse in inovativne pristope, izboljševati znanje, razvijati izmenjavo informacij in vrednotiti izkušnje pri izvajanju nacionalnih akcijskih načrtov na vseh ravneh bodo zajemale:(a) študije vseh inovativnih pristopov in ukrepov v zvezi z izvajanjem strategije zaposlovanja, prav tako na lokalni in regionalni ravni;(b) izmenjavo izkušenj za pospeševanje najboljših praks, prav tako na lokalni in regionalni ravni;(c) študije ukrepov spodbujanja lokalnih in regionalnih partnerjev pri izvajanju evropske strategije zaposlovanja;(d) razširjanje rezultatov zgoraj navedenih študij o izvajanju evropske strategije zaposlovanja, prav tako na lokalni in regionalni ravni.Člen 5DosežkiDosežki aktivnosti iz člena 4 se uporabijo ali objavijo v skladu z vrsto aktivnosti, vključno s:1. poročilom Zaposlovanje v Evropi in drugimi publikacijami, delovnimi dokumenti, poročili, ki se predložijo Svetu, Komisiji in Odboru za zaposlovanje; vključno s poročili o vrednotenju luksemburškega procesa iz člena 4(1)(b);2. nacionalnimi seminarji v okviru priprav na nacionalne akcijske načrte zaposlovanja, seminarji o politiki zaposlovanja ali organizacijo pomembnih mednarodnih dogodkov v zvezi s prednostnimi temami ali temami splošnega pomena;3. uporabo interneta za razširjanje rezultatov (spletno objavljanje, klepetalnice in seminarji na internetu) in kot orodje za gojenje sodelovanja in izmenjavo informacij.Člen 6Konsistentnost in komplementarnostKomisija sprejme vse ukrepe, potrebne za zagotovitev konsistentnosti in nepodvajanja ukrepov, ki se izvajajo v skladu s tem sklepom, in tistimi na podlagi drugih sorodnih in relevantnih programov in pobud Skupnosti. V tem pogledu se nameni velika pozornost oceni pozitivnih in negativnih rezultatov vseh ukrepov, ki prejemajo pomoč na podlagi takih sorodnih programov in pobud, ter zagotavljanju, da se nova spoznanja, pridobljena na enem področju, postopoma uporabijo pri aktivnostih na drugih področjih. Komisija v ta namen zagotovi notranje povezave z ustreznimi programi in pobudami Skupnosti ter decentraliziranimi agencijami.Člen 7Udeležba tretjih držav1. Aktivnosti, ki so lahko odprte za udeležbo držav Evropskega gospodarskega prostora, pridruženih držav Srednje in Vzhodne Evrope, Cipra, Malte in Turčije ter mediteranskih držav, partneric Evropske unije, se opredelijo v okviru odnosov Evropske unije s temi državami.2. Stroške udeležbe iz odstavka 1 nosijo zadevne države ali pa se stroški krijejo iz postavk proračuna Skupnosti, ki zadevajo izvajanje sporazumov o sodelovanju, pridružitvi ali partnerstvu z navedenimi državami na zadevnem področju.Člen 8Izvedbeni ukrepi1. Ukrepi, potrebni za izvajanje tega sklepa v zvezi s spodaj navedenim, se sprejmejo po upravnem postopku iz člena 9(2):(a) splošne usmeritve za izvajanje aktivnosti in letni delovni načrt;(b) razčlenitev financiranja po ukrepih;(c) predlogi Komisije v zvezi z merili za izbor za finančno podporo;(d) merila za ocenjevanje aktivnosti, ki dobijo tako podporo, in postopek za razširjanje in prenos rezultatov.2. Ukrepi, potrebni za izvajanje tega sklepa v zvezi z vsemi drugimi zadevami, se sprejmejo po posvetovalnem postopku iz člena 9(3).Člen 9Odbor1. Komisiji pomaga odbor.2. Kadar se sklicuje na ta odstavek, se uporabljata člena 4 in 7 Sklepa 1999/468/ES, ob upoštevanju določb člena 8 navedenega sklepa.Določi se, da je obdobje iz člena 4(3) Sklepa 1999/468/ES dva meseca.3. Ob sklicevanju na ta odstavek se uporabita člena 3 in 7 Sklepa 1999/468/ES, ob upoštevanju določb člena 8 navedenega sklepa.4. Odbor sprejme svoj poslovnik.Člen 10Sodelovanje z drugimi odboriZa zagotovitev konsistentnosti in komplementarnosti teh aktivnosti z drugimi ukrepi iz člena 6 Komisija sproti obvešča odbor iz člena 9 o drugih ukrepih Skupnosti. Kjer je ustrezno, Komisija vzpostavi redno in strukturirano sodelovanje med tem odborom in odbori, ustanovljenimi za druge področne politike, instrumente in ukrepe.Člen 11Vzpostavitev povezavBrez vpliva na člene 8, 9 in 10 vzpostavi Komisija potrebne povezave z Odborom za zaposlovanje z namenom, da zagotovi, da je Odbor redno in ustrezno obveščen o izvajanju aktivnosti iz tega sklepa.Poleg tega Komisija v okviru aktivnosti iz tega sklepa vzpostavi potrebne povezave z Evropskim parlamentom in socialnimi partnerji ter z njimi redno izmenjuje stališča. V ta namen daje Komisija Evropskemu parlamentu in socialnim partnerjem na voljo pomembne informacije. Komisija seznanja Odbor za zaposlovanje in odbor iz člena 9 s stališči Evropskega parlamenta in socialnih partnerjev.Člen 12Financiranje1. Finančni okvir za izvajanje aktivnosti Skupnosti iz tega sklepa za obdobje od 1. januarja 2002 do 31. decembra 2006 je 55 milijonov evrov.2. Letna dodeljena proračunska sredstva in odobrene pravice odobri organ za izvajanje proračuna v okviru finančnih načrtov.3. Komisija lahko uporabi tehnično in/ali administrativno pomoč v obojestransko korist Komisije in upravičencev, in podporne izdatke.Člen 13Vrednotenje in poročanje1. Komisija identificira kazalce uspešnosti ukrepov, spremlja doseganje vmesnih rezultatov in izvaja neodvisno vrednotenje v tretjem letu (vmesno) in na začetku zadnjega leta (naknadno) aktivnosti. Vrednotenje oceni zlasti doseženi učinek in učinkovitost rabe virov ter da priporočila v zvezi z odločitvami glede prilagoditev in morebitnega podaljšanja roka aktivnosti.2. Komisija da rezultate sprejetih ukrepov in poročila o ovrednotenju na razpolago javnosti.3. V luči ovrednotenj lahko Komisija predlaga podaljšanje roka aktivnosti.4. Komisija predloži vmesno poročilo o rezultatih aktivnosti Evropskemu parlamentu, Svetu, Ekonomsko-socialnemu odboru in Odboru regij najkasneje do 31. decembra 2004 in končno poročilo najkasneje do 31. decembra 2007. V ta poročila vključi informacije o financiranju Skupnosti v okviru aktivnosti ter o konsistentnosti in komplementarnosti z drugimi zadevnimi programi, ukrepi in pobudami ter relevantne rezultate ovrednotenja.Člen 14Začetek veljavnostiTa sklep začne veljati z dnem objave v Uradnem listu Evropskih skupnosti.V Luxembourgu, 10. junija 2002Za Evropski parlamentPredsednikP. CoxZa SvetPredsednikJ. Piqué I Camps[1] UL C 337 E z dne 28.11.2000, str. 242.[2] UL C 139, 11.5.2001, str. 30.[3] UL C 144, 16.5.2001, str. 30.[4] Mnenje Evropskega parlamenta z dne 14. februarja 2001 (UL C 276, 1.10.2001, str. 53), Skupno stališče Sveta z dne 25. junija 2001 (UL C 301, 26.10.2001, str. 14) in Sklep Evropskega parlamenta z dne 23. oktobra 2001 (še neobjavljen v Uradnem listu). Sklep Evropskega parlamenta z dne 25. aprila 2002 in Sklep Sveta z dne 7. maja 2002.[5] UL L 29, 4.2.2000, str. 21.[6] UL L 63, 4.3.1998, str. 26.[7] UL L 184, 17.7.1999, str. 23.[8] UL C 172, 18.6.1999, str. 1.--------------------------------------------------


title: Sklep Evropskega parlamenta (EU) 2016/1491 z dne 28. aprila 2016 o zaključnem računu Urada Organa evropskih regulatorjev za elektronske komunikacije za proračunsko leto 2014

text:
               14.9.2016

               SL

               Uradni list Evropske unije

               L 246/178

         SKLEP EVROPSKEGA PARLAMENTA (EU) 2016/1491
   z dne 28. aprila 2016
   o zaključnem računu Urada Organa evropskih regulatorjev za elektronske komunikacije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Urada Organa evropskih regulatorjev za elektronske komunikacije za proračunsko leto 2014,

               —

               ob upoštevanju poročila Računskega sodišča o zaključnem računu Urada Organa evropskih regulatorjev za elektronske komunikacije za proračunsko leto 2014 z odgovorom urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice upravljalnemu odboru uradu Organa evropskih regulatorjev za elektronske komunikacije glede izvrševanja proračuna za proračunsko leto 2014 (05584/2016 – C8-0090/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije (BEREC) in Urada (4), zlasti člena 13,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0093/2016),

               1.

               ugotavlja, da so podatki v končnem zaključnem računu Urada Organa evropskih regulatorjev za elektronske komunikacije takšni kot v prilogi k poročilu Računskega sodišča;

               2.

               odobri zaključni račun Urada Organa evropskih regulatorjev za elektronske komunikacije za proračunsko leto 2014;

               3.

               naroči svojemu predsedniku, naj ta sklep posreduje upravljalnemu odboru Urada Organa evropskih regulatorjev za elektronske komunikacije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 27.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 337, 18.12.2009, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Evropskega parlamenta in Sveta št. 649/2005/ES z dne 13. aprila 2005 o spremembi Sklepa št. 1419/1999/ES o vzpostavitvi aktivnosti Skupnosti za dogodek Evropska prestolnica kulture za leta 2005 do 2019

text:
               4.5.2005

               SL

               Uradni list Evropske unije

               L 117/20

         SKLEP EVROPSKEGA PARLAMENTA IN SVETA št. 649/2005/ES
   z dne 13. aprila 2005
   o spremembi Sklepa št. 1419/1999/ES o vzpostavitvi aktivnosti Skupnosti za dogodek Evropska prestolnica kulture za leta 2005 do 2019
   EVROPSKI PARLAMENT IN SVET EVROPSKE UNIJE STA —
   ob upoštevanju Pogodbe o ustanovitvi Evropske skupnosti in zlasti člena 151 Pogodbe,
   ob upoštevanju predloga Komisije,
   ob upoštevanju mnenja Odbora regij (1),
   v skladu s postopkom, določenim v členu 251 Pogodbe (2),
   ob upoštevanju naslednjega:

               (1)

               Namen Sklepa št. 1419/1999/ES Evropskega parlamenta in Sveta z dne 25. maja 1999 o vzpostavitvi aktivnosti Skupnosti za dogodek Evropska prestolnica kulture za leta 2005 do 2019 (3) je poudarjanje bogastva, raznolikosti in skupnih značilnosti evropskih kultur ter prispevanje k izboljšanju medsebojnega poznavanja med evropskimi državljani.

               (2)

               Priloga I k Sklepu št. 1419/1999/ES določa kronološki vrstni red, po katerem lahko države članice predložijo nominacije za ta dogodek. Ta priloga je omejena na države članice v času sprejetja Sklepa 25. maja 1999.

               (3)

               Člen 6 Sklepa št. 1419/1999/ES določa, da se ta sklep lahko revidira, zlasti zaradi prihodnje širitve Evropske unije.

               (4)

               V luči širitve 2004 je pomembno, da lahko tudi nove države članice v bližnji prihodnosti predložijo nominacije v okviru dogodka Evropska prestolnica kulture, ne da bi se pri tem spremenil vrstni red za druge države članice, in sicer tako da se lahko od leta 2009 do zaključka tekoče aktivnosti Skupnosti vsako leto izbereta dve mesti v državah članicah.

               (5)

               Sklep št. 1419/1999/ES je zato treba spremeniti —

         SKLENILA:
   Člen 1
   Sklep št. 1419/1999/ES se spremeni:

               1.

               Ustavi se naslednja uvodna izjava:

                           „(12a)

                           Treba je upoštevati finančne posledice tega sklepa tako, da se zagotovi ustrezno in primerno financiranje skupnosti za imenovanje dveh Evropskih prestolnic kulture.“.

               2.

               Člen 2(1) se nadomesti z:
               1.   „Mesta v državah članicah se imenujejo za Evropsko prestolnico kulture izmenično, kakor je določeno v seznamu iz Priloge I. Do vključno leta 2008 se imenovanje nanaša na eno mesto države članice, navedene na seznamu. Od leta 2009 naprej se imenovanje nanaša na eno mesto vsake od držav članic, navedenih na seznamu. Kronološki vrstni red iz Priloge I se lahko spremeni z medsebojnim sporazumom med zadevnimi državami članicami. Vsaka država članica predloži svojo nominacijo enega ali več mest Evropskemu parlamentu, Svetu, Komisiji in Odboru regij. Ta nominacija se predloži najpozneje štiri leta pred začetkom zadevnega dogodka in lahko je predložena skupaj s priporočilom zadevne države članice.“.

               3.

               Priloga I se nadomesti z besedilom iz Priloge k temu sklepu.

         Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. maja 2004.

      V Strasbourgu, 13. aprila 2005

            Za Evropski parlament

            Predsednik

         J. P. BORRELL FONTELLES

            Za Svet

            Predsednik

         N. SCHMIT

      (1)  UL C 121, 30.4.2004, str. 15.

      (2)  Mnenje Evropskega parlamenta z dne 22. aprila. 2004 (še ni objavljeno v Uradnem listu), Skupno stališče Sveta z dne 21. oktobra 2004 (UL C 25 E, 1.2.2005, str. 41) in Stališče Evropskega parlamenta z dne 22. februarja 2005 (še ni objavljeno v Uradnem listu).

      (3)  UL L 166, 1.7.1999, str. 1.
   PRILOGA
   VRSTNI RED KROGA UPRAVIČENCEV PRI NOMINIRANJU ZA „EVROPSKO PRESTOLNICO KULTURE“

               2005

               Irska

               2006

               Grčija (1)

               2007

               Luksemburg

               2008

               Združeno Kraljestvo

               2009

               Avstrija

               Litva

               2010

               Nemčija

               Madžarska

               2011

               Finska

               Estonija

               2012

               Portugalska

               Slovenija

               2013

               Francija

               Slovaška

               2014

               Švedska

               Latvija

               2015

               Belgija

               Češka

               2016

               Španija

               Poljska

               2017

               Danska

               Ciper

               2018

               Nizozemska (1)

               Malta

               2019

               Italija

      (1)  Svet za kulturno/avdiovizualno področje se je na svojem zasedanju 28. maja 1998 seznanil z zamenjavo mest med Grčijo in Nizozemsko v skladu s členom 2(1) Sklepa št. 1419/1999/ES.


title: Sklep Političnega in varnostnega odbora CHAD/4/2008 z dne 2. septembra 2008 o spremembi Sklepa Političnega in varnostnega odbora CHAD/1/2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki in Sklepa Političnega in varnostnega odbora CHAD/2/2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki

text:
               16.9.2008

               SL

               Uradni list Evropske unije

               L 247/54

      SKLEP POLITIČNEGA IN VARNOSTNEGA ODBORA CHAD/4/2008
   z dne 2. septembra 2008
   o spremembi Sklepa Političnega in varnostnega odbora CHAD/1/2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki in Sklepa Političnega in varnostnega odbora CHAD/2/2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki
   (2008/731/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2007/677/SZVP z dne 15. oktobra 2007 o vojaški operaciji Evropske unije v Republiki Čad in v Srednjeafriški republiki (1) (operacija EUFOR Tchad/RCA) in zlasti člena 10(2) Skupnega ukrepa,
   ob upoštevanju Sklepa Političnega in varnostnega odbora CHAD/1/2008 z dne 13. februarja 2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki (2) in Sklepa Političnega in varnostnega odbora CHAD/2/2008 z dne 18. marca 2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki (3),
   ob upoštevanju naslednjega:

               (1)

               Na podlagi priporočil poveljnika operacije EU in Vojaškega odbora Evropske unije glede prispevka Republike Hrvaške bi bilo treba prispevek Republike Hrvaške sprejeti.

               (2)

               V skladu s členom 6 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo –

         SKLENIL:
   Člen 1
   Člen 1 Sklepa Političnega in varnostnega odbora CHAD/1/2008 se nadomesti z naslednjim:

      „Člen 1
      Prispevek tretjih držav
      Na podlagi konferenc o oblikovanju sil in nadaljnjih posvetovanj se sprejmejo prispevki Republike Albanije, Ruske federacije in Republike Hrvaške za vojaško operacijo EU v Republiki Čad in Srednjeafriški republiki.“

   Člen 2
   Priloga k Sklepu Političnega in varnostnega odbora CHAD/2/2008 se nadomesti z naslednjim:

         „PRILOGA
         SEZNAM TRETJIH DRŽAV IZ ČLENA 2(1)

                     —

                     Republika Albanija

                     —

                     Ruska federacija

                     —

                     Republika Hrvaška“.

   Člen 3
   Ta sklep začne veljati na dan sprejetja.

      V Bruslju, 2. septembra 2008

            Za Politični in varnostni odbor

            Predsednica

         C. ROGER

      (1)  UL L 279, 23.10.2007, str. 21.

      (2)  UL L 56, 29.2.2008, str. 64.

      (3)  UL L 107, 17.4.2008, str. 60.


title: Sklep Sveta z dne 28. januarja 2002 o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani in Republiko Hrvaško na drugi

text:
Pomembno pravno obvestilo

|

32002D0107

Uradni list L 040 , 12/02/2002 str. 0009 - 0010

		Sklep Svetaz dne 28. januarja 2002o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani in Republiko Hrvaško na drugi(2002/107/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) in drugim pododstavkom člena 300(3) Pogodbe,ob upoštevanju predloga Komisije [1],ob upoštevanju privolitve Evropskega parlamenta [2],ob upoštevanju naslednjega:(1) Do začetka veljavnosti Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi, podpisanega v Luxembourgu 29. oktobra 2001, je treba odobriti Začasni sporazum o trgovini in trgovinskih zadevah med Evropsko skupnostjo na eni strani in Republiko Hrvaško na drugi, parafiran v Bruslju 10. julija 2001.(2) Ker ni bilo posebnega prometnega sporazuma med Evropsko skupnostjo in Republiko Hrvaško, je treba v Protokol 6 Stabilizacijsko-pridružitvenega sporazuma vključiti ustrezne prometne določbe v zvezi s trgovino.(3) Ker ni bilo pogodbenih struktur, se s tem sporazumom ustanovi Začasni odbor za izvajanje tega sporazuma.(4) Trgovinske določbe tega sporazuma so izjemne narave, povezane s politiko, ki se izvaja v okviru stabilizacijsko-pridružitvenega procesa, in za Evropsko unijo ne bodo predstavljale precedensa v trgovinski politiki Evropske skupnosti do tretjih držav, razen držav, ki jih zajema stabilizacijsko-pridružitveni proces –SKLENIL:Člen 11. Začasni sporazum o trgovini in trgovinskih zadevah med Evropsko skupnostjo na eni strani in Republiko Hrvaško na drugi, priloge in protokoli, ki so priloženi temu sporazumu, ter izjave, priložene sklepni listini, se s tem odobrijo v imenu Skupnosti.2. Besedila iz odstavka 1 so priložena temu sklepu [3].Člen 21. Komisija, ki ji pomagajo predstavniki držav članic, predstavlja Skupnost v Začasnem odboru, ustanovljenem v skladu s členom 38 Sporazuma.2. Stališče Skupnosti v Začasnem odboru določi Svet na predlog Komisije ali, kadar je to primerno, Komisija, vsak v skladu z ustreznimi določbami Pogodbe.Člen 3Predsednik Sveta je pooblaščen za določitev oseb(-e) pooblaščenih(-e), da v imenu Skupnosti deponira(-jo) akt o uradnem obvestilu iz člena 50 Sporazuma.V Bruslju, 28. januarja 2002Za SvetPredsednikJ. Piqué i Camps[1] UL C 362 E, 18.12.2001, str. 1.[2] Mnenje, podano 14. decembra 2001 (še ni objavljeno v Uradnem listu).[3] UL L 330, 14.12.2001, str. 3.--------------------------------------------------


title: Pravilnik o dostopu javnosti do dokumentov Evropskega Parlamenta – Sklep Predsedstva z dne 28. novembra 2001

text:
               22.7.2011

               SL

               Uradni list Evropske unije

               C 216/19

         PRAVILNIK O DOSTOPU JAVNOSTI DO DOKUMENTOV EVROPSKEGA PARLAMENTA
   Sklep Predsedstva z dne 28. novembra 2001 (1)
       (2)
       (3)
       (4)

   2011/C 216/07
   PREDSEDSTVO –
   ob upoštevanju člena 15(3) PDEU,
   ob upoštevanju Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije, zlasti členov 11, 12 in 18,
   ob upoštevanju člena 23(2) in (12), člena 103(1) in člena 104 svojega poslovnika,
   ker so splošna načela za dostop do dokumentov v skladu s členom 15(3) PDEU določena z Uredbo Evropskega parlamenta in Sveta (ES) št. 1049/2001 z dne 30. maja 2001,
   ker je Evropski parlament v skladu z nekdanjim členom 255(3) Pogodbe ES in členom 18(1) Uredbe (ES) št. 1049/2001 svoj poslovnik prilagodil s sklepom z dne 13. novembra 2001,
   ker je na osnovi člena 104 (2), (3) in (4) svojega poslovnika predsedstvo Parlamenta dolžno določiti pravila o oblikovanju registra referenc dokumentov, natančne pogoje vpogleda in telesa, pristojna za obravnavanje prošenj za dostop,
   ker je treba ukrepe v zvezi s sistemom plačila pristojbin za izdajo dokumentov prilagoditi določbam člena 10 Uredbe (ES) št. 1049/2001, da se določijo dodatni stroški, ki jih mora plačati prosilec v primeru izdaje obsežnih dokumentov,
   ker je smotrno, da se v enem samem sklepu združijo vsi ukrepi, ki zadevajo upravljanje registra dokumentov Evropskega parlamenta, da se tako zagotovi preglednost v odnosu z državljani,
   ker Uredba (ES) št. 1049/2001 ne dopušča upoštevanja funkcije prosilca in sprejeti sklepi v skladu s tem pravilnikom učinkujejo „erga omnes“. Vseeno imajo poslanci in zaposleni v institucijah v skladu s poslovnikom Parlamenta, finančno uredbo, Uredbo (ES) št. 45/2001 in kadrovskimi predpisi privilegirane pravice dostopanja, ki jih lahko uporabljajo namesto določb Uredbe (ES) št. 1049/2001,
   ker Uredba (ES) št. 1049/2001 in ta sklep ne urejata dostopa do dokumentov in njihov prenos med institucijami, saj to urejajo medinstitucionalni sporazumi,
   ker se Uredba (ES) št. 1049/2001 nanaša na dostop do obstoječih dokumentov in se morajo prošnje po informacijah obravnavati na osnovi drugih določb,
   ker je predsedstvo s sklepom z dne 8. marca 2010 sprejelo nov seznam kategorij dokumentov Evropskega parlamenta, ki so dostopni neposredno,
   ker v zadnjih letih pridobljene izkušnje znotraj institucije in razvoj spletišča Parlamenta zahtevajo tehnične spremembe –
   SKLENE:
   NASLOV I

      ELEKTRONSKI REGISTER REFERENC (ERR)

   Člen 1
   Vzpostavitev
   1.   Elektronski register referenc (ERR) se vzpostavi za dokumente Evropskega parlamenta.
   2.   Register referenc obsega napotila k dokumentom, ki jih je Evropski parlament od dneva začetka uporabe Uredbe (ES) št. 1049/2001 (5) pripravil sam ali jih je prejel od drugih organov (z izjemo naslednjega odstavka).
   3.   Na osnovi člena 10(2) Uredbe (ES) št. 1049/2001 v ERR ni treba dajati na razpolago dokumentov, ki jih je Evropski parlament prejel od drugih institucij in so že zlahka dostopni v elektronskem registru druge institucije. ERR vsebuje povezavo do registra avtorske institucije.
   4.   Ta napotila predstavljajo „dokumentacijsko osebno izkaznico“, ki poleg podatkov iz člena 11(2) Uredbe (ES) št. 1049/2001 vsebuje, kolikor je to mogoče, tudi podatke, ki omogočajo identifikacijo organa, ki jih je ustvaril, podatke o jezikih, v katerih je dokument na voljo, status dokumenta, njegovo kategorijo in mesto, kjer je shranjen.
   Člen 2
   Cilji
   ERR je zasnovan tako, da omogoča:

               —

               identifikacijo dokumentov preko sistema enotnih referenčnih oznak,

               —

               neposreden dostop do dokumentov, še zlasti zakonodajnih,

               —

               informacijo o dokumentih, ki v skladu s členoma 4 in 9 Uredbe (ES) št. 1049/2001 niso neposredno dostopni v elektronski obliki.

         Člen 3
   Vodenje registra
   Oddelek „Preglednost – dostop javnosti do dokumentov in odnosi z zainteresiranimi predstavniki“ (v nadaljevanju „pristojna služba“) je odgovoren za:

               —

               nadzor vpisa v ERR dokumentov, ki jih je Evropski parlament pripravil sam ali jih je prejel od drugih organov,

               —

               sprejem in obdelavo prošenj za dostop do dokumentov v pisni ali elektronski obliki v 15 delovnih dneh, ob možnem podaljšanju,

               —

               izdajo potrdila o prejemu,

               —

               pomoč prosilcu pri natančni opredelitvi vsebine njegove prošnje in dogovor s prosilcem v zvezi s prošnjami po zelo dolgih ali kompleksnih dokumentih,

               —

               omogočanje lažjega dostopa do že objavljenih dokumentov,

               —

               usklajevanje odgovora s službo, ki je ustvarila dokument ali ima dokument v lasti, ali s pooblaščeno osebo, kadar se prošnja navezuje na dokument, ki ga ni v registru, ali kadar se prošnja navezuje na dokument, za katerega veljajo omejitve iz členov 4 in 9 Uredbe (ES) št. 1049/2001,

               —

               posvetovanje s tretjimi strankami v skladu s členom 4(4) Uredbe (ES) št. 1049/2001.

         Člen 4
   Vpis dokumentov v ERR
   1.   Napotila k dokumentom so v ERR vpisana v skladu z navodili, ki jih sprejme generalni sekretar in ki zagotavljajo največjo možno sledljivost dokumentov. Obseg vpisov v ERR se bo postopno širil. Naveden bo na začetni strani ERR na spletišču EUROPARL.
   2.   Dokumenti Evropskega parlamenta iz člena 104 (2) Uredbe so v ERR vpisani z vednostjo organa ali službe, ki je dokument ustvarila.
   3.   Dokumenti, nastali v zakonodajnem postopku ali v okviru parlamentarne dejavnosti, se v ERR vpišejo takoj, ko so predlagani ali objavljeni.
   4.   Drugi dokumenti, ki spadajo v pristojnost upravnih služb generalnega sekretariata Evropskega parlamenta, se v mejah možnega v ERR vpišejo po navodilih generalnega sekretarja.
   5.   Napotila na dokumente tretjih strank v smislu člena 3 Uredbe (ES) št. 1049/2001 v ERR vpiše služba, kateri so ti dokumenti namenjeni.
   Člen 5
   Neposredno dostopni dokumenti
   1.   Vsi dokumenti, ki jih Evropski parlament pripravi sam oziroma jih prejme od drugih oseb in se navezujejo na zakonodajni postopek, morajo biti državljanom dostopni v elektronski obliki pod pogojem, da zanje ne veljajo omejitve iz členov 4 in 9 Uredbe (ES) št. 1049/2001.
   2.   Evropski parlament bo dostop do vseh zakonodajnih dokumentov v smislu člena 12(2) ES št. 1049/2001 omogočil elektronsko preko ERR ali spletišča Europarl.
   3.   Kategorije neposredno dostopnih dokumentov se navedejo v seznamu, ki ga sprejme predsedstvo in se objavi na spletišču Europarl. Ta seznam ne omejuje pravice dostopa do dokumentov, ki ne sodijo v navedene kategorije; ti dokumenti so na voljo na pisno prošnjo.
   Člen 6
   Dokumenti, dostopni na osnovi prošnje
   1.   Dokumenti, ki jih Evropski parlament pripravi sam oziroma jih prejme od drugih oseb in se ne nanašajo na zakonodajni postopek, so državljanom v mejah možnega dostopni neposredno preko ERR, pod pogojem, da zanje ne veljajo omejitve iz členov 4 in 9 Uredbe (ES) št. 1049/2001.
   2.   Kadar vpis dokumenta v ERR ne omogoča neposrednega dostopa do integralnega besedila, bodisi ker dokument ni v elektronski obliki, bodisi zaradi veljavnih izjem iz členov 4 in 9 Uredbe (ES) št. 1049/2001, lahko prosilec prosi za dostop do dokumenta s pisno prošnjo oziroma z izpolnitvijo elektronskega obrazca na spletni strani ERR na spletišču EUROPARL.
   3.   Dokumenti, ki jih je Evropski parlament izdelal oziroma prejel pred uveljavitvijo uredbe (ES) št. 1049/2001, in torej niso vpisani v ERR, so dostopni na osnovi pisne ali elektronske prošnje pod pogojem, da zanje ne veljajo omejitve iz členov 4 in 9 zgoraj navedene uredbe.
   4.   Evropski parlament bo državljanom zagotavljal „spletno“ pomoč v zvezi s tem, kako in kje lahko vložijo prošnje za dostop do dokumentov.
   NASLOV II

      ZAČETNA PROŠNJA

   Člen 7
   Prošnje, ki jih ureja ta pravilnik
   Ta pravilnik se uporablja za vse prošnje za dostop do dokumentov Evropskega parlamenta, oddane z uporabo obrazca, ki je na voljo na spletni strani ERR, ali prošnje, ki se izrecno sklicujejo na pravico do dostopanja do dokumentov, kot jo opredeljuje Uredba (ES) št. 1049/2001. Vseeno se ta pravilnik ne uporablja za prošnje, osnovane na posebni pravici do dostopanja, kot jo opredeljujejo zlasti poslovnik Parlamenta, finančna uredba, Uredba (ES) št. 45/2001 o varstvu posameznikov pri obdelavi osebnih podatkov in kadrovski predpisi.
   Člen 8
   Vložitev prošnje za dostop
   1.   Prošnja za dostop do določenega dokumenta Evropskega parlamenta se vloži v pisni ali elektronski obliki ali po faksu v enem od jezikov, naštetih v členu 342 Pogodbe o delovanju Evropske unije.
   2.   Prošnje v elektronski obliki se vložijo, če je to mogoče, z namenskim elektronskim obrazcem na spletni strani ERR, ki ga spremlja sistem „spletne“ pomoči za lažjo oddajo prošnje.
   3.   Prošnja mora biti dovolj natančna in vsebovati zlasti elemente, ki omogočajo identifikacijo zahtevanega dokumenta oz. dokumentov, kot tudi ime in naslov prosilca.
   4.   Če prošnja ni dovolj natančna, institucija v skladu s členom 6(2) Uredbe (ES) št. 1049/2001 prosi prosilca, naj jo razjasni, in mu pri tem pomaga.
   Člen 9
   Obravnava začetne prošnje
   1.   Vse prošnje za dostop do dokumentov, ki so v lasti Evropskega parlamenta, se takoj po prejemu posredujejo pristojni službi, ki mora v dogovorjenem času izdati potrdilo o prejemu, sestaviti odgovor in predložiti dokument.
   2.   Kadar se prošnja nanaša na dokument, ki ga je izdelal Evropski parlament in za katerega velja ena od izjem iz člena 4 Uredbe (ES) št. 1049/2001, ali kadar je treba zahtevani dokument identificirati in izslediti, se pristojna služba poveže s službo oziroma organom, ki je dokument ustvaril. Ta mora v petih delovnih dneh predlagati nadaljnji postopek.
   Člen 10
   Posvetovanje s tratjimi strankami
   1.   Kadar se prošnja nanaša na dokument tretje stranke, pristojna služba, če je potrebno v sodelovanju s službo, ki ima v lasti zahtevane dokumente, preveri, ali se uporabi ena od izjem iz členov 4 ali 9 Uredbe (ES) št. 1049/2001.
   2.   Če se oceni, da je treba dostop do zahtevanih dokumentov zaradi ene od izjem iz člena 4 Uredbe (ES) št. 1049/2001 zavrniti, se negativni odgovor pošlje prosilcu brez predhodnega posvetovanja s tretjo stranko – avtorjem.
   3.   Pristojna služba ugodno reši prošnjo brez posvetovanja s tretjo stranko – avtorjem, če:

               —

               je zahtevani dokument razkril že njegov avtor v skladu z določbami Uredbe (ES) št. 1049/2001 ali podobnimi določbami;

               —

               razkritje njegove vsebine, tudi le delno, očitno ne slabi interesov iz členov 4 in 9 Uredbe (ES) št. 1049/2001.

         4.   V vseh drugih primerih se s tretjimi strankami posvetuje. Te se morajo odzvati v petih delovnih dneh in določiti, ali se uporablja ena od izjem iz členov 4 ali 9 Uredbe (ES) št. 1049/2001.
   5.   Če v tem roku ni odgovora ali če tretje strake ni možno najti ali identificirati, Evropski parlament odloča v skladu s predpisanimi izjemami iz člena 4 Uredbe (ES) št. 1049/2001, pri čemer na podlagi razpoložljivih elementov upošteva legitimne interese tretje stranke.
   Člen 11
   Rok za odgovor
   1.   Če je dostop odobren, pristojna služba zagotovi dostop do zahtevanih dokumentov v 15 delovnih dneh od vpisa prošnje v register.
   2.   Če Evropski parlament dostopa do zahtevanih dokumentov ne zagotovi, prosilcu v pisnem odgovoru navede razloge za celovito ali delno zavrnitev ter ga seznani s pravico do vložitve potrdilne prošnje.
   3.   V tem primeru lahko prosilec v 15 delovnih dneh od dneva prejema odgovora vloži potrdilno prošnjo.
   4.   V izjemnih primerih, kadar se prošnja nanaša na zelo dolg dokument ali na veliko dokumentov, se lahko rok iz odstavka 1 tega člena podaljša za 15 delovnih dni pod pogojem, da institucija prosilca vnaprej obvesti in navede podrobne razloge.
   5.   Če institucija v določenem roku ne odgovori, ima prosilec pravico do vložitve potrdilne prošnje.
   Člen 12
   Pooblaščeni organ
   1.   Začetne prošnje, naslovljene na Evropski parlament, obravnava generalni sekretar, ki je podrejen podpredsedniku, pristojnemu za nadzorovanje obravnavanja prošenj za dostop do dokumentov iz člena 104(6) poslovnika.
   2.   Pritrdilne odgovore na začetne prošnje prosilcu posreduje generalni sekretar ali pristojna služba, podrejena generalnemu sekretarju.
   3.   Odločitev o ustrezno utemeljeni zavrnitvi začetne prošnje sprejme generalni sekretar na osnovi predloga pristojne službe in po posvetovanju z avtorjem dokumenta. Vse odločitve o zavrnitvi se posredujejo v vednost pristojnemu podpredsedniku.
   4.   Generalni sekretar ali pristojna služba lahko o nadaljnji obravnavi prošnje za dostop kadar koli zaprosita za mnenje pravno službo in/ali uradno osebo za varstvo podatkov.
   NASLOV III

      POTRDILNA PROŠNJA

   Člen 13
   Vložitev
   1.   Potrdilno prošnjo je treba vložiti v 15 delovnih dneh od dneva prejema celovite ali delne zavrnitve dostopa do zahtevanega dokumenta ali v primeru, če prosilec v tem roku ne prejeme nobenega odgovora na prvo prošnjo.
   2.   Potrdilna prošnja mora upoštevati formalne zahteve iz člena 8 tega sklepa, ki veljajo za začetne prošnje.
   Člen 14
   Obravnava in posvetovanje
   1.   Potrdilne prošnje se vpišejo in morebitna posvetovanja se opravijo, kot to predvidevata člena 9 in 10 tega sklepa.
   2.   Evropski parlament v 15 delovnih dneh od vpisa take prošnje v register odobri dostop do dokumenta ali pa v pisnem odgovoru navede razloge za celovito ali delno zavrnitev.
   3.   V izjemnih primerih, kadar se prošnja nanaša na zelo dolg dokument ali na veliko dokumentov, se lahko rok iz prejšnjega odstavka podaljša za 15 delovnih dni pod pogojem, da institucija prosilca vnaprej obvesti in navede podrobne razloge.
   Člen 15
   Pooblaščeni organ
   1.   Odgovor na potrdilne prošnje je v pristojnosti predsedstva Evropskega parlamenta. Odločitev o potrdilnih prošnjah v imenu predsedstva in z njegovim pooblastilom sprejme podpredsednik, pristojen za obravnavo prošenj za dostop do dokumentov.
   2.   Njegova naloga je, da predsedstvo o svoji odločitvi obvesti na prvi seji, ki sledi sprejeti odločitvi in obvestilu prosilcu. Če presodi, da je potrebno, v postavljenih rokih predsedstvu predloži osnutek sklepa, zlasti v primerih, ko bi se odgovor nanašal na načelna vprašanja politike, ki jo Evropski parlament vodi na področju preglednosti. Podpredsednik mora v odgovoru prosilcu upoštevati odločitev predsedstva, ki je zanj zavezujoča.
   3.   Podpredsednik in predsedstvo se odločita na osnovi predloga, ki ga na zahtevo generalnega sekretarja pripravi pristojna služba. Ta služba lahko za mnenje zaprosi uradno osebo za varstvo podatkov, ki svoje mnenje pripravi v treh delovnih dnevih.
   4.   Osnutek odgovora lahko predhodno preuči pravna služba, ki svoje mnenje pripravi v treh delovnih dnevih.
   Člen 16
   Pritožba
   1.   Če Evropski parlament vztraja pri celoviti ali delni zavrnitvi prošnje za dostop do določenega dokumenta, prosilca seznani s sredstvih, ki jih ima na voljo, kakršna so začetek sodnega postopka proti instituciji in/ali pritožba varuhu človekovih pravic pod pogoji, določenimi s členoma 263 in 228 PDEU.
   2.   Če Evropski parlament ne odgovori v predpisanem roku, se šteje, da je odgovor negativen in ima prosilec pravico do začetka sodnega postopka ali pritožbe v skladu z določbami prejšnjega odstavka.
   NASLOV IV

      VPIS DOKUMENTOV OBČUTLJIVE NARAVE V ERR IN DOSTOP DO NJIH

   Člen 17
   Vpis dokumentov občutljive narave v ERR
   1.   Dokumenti občutljive narave v smislu člena 9 Uredbe (ES) št. 1049/2001 se v ERR vpišejo, če se s tem strinja organ, ki jih je ustvaril. To, kako se na dokumente občutljive narave lahko sklicuje v javnem registru, ocenijo osebe ali organi Evropskega parlamenta, ki dokument občutljive narave prejmejo od tretje stranke. Tem osebam ali organom svetujejo podpredsednik, pristojen za obravnavo prošenj za dostop do dokumentov, generalni sekretar in, kjer je to primerno, predsednik ustreznega parlamentarnega odbora.
   2.   Vsi dokumenti, ki jih pripravi Evropski parlament in se nanašajo na dokument občutljive narave, se v ERR vpišejo samo z dovoljenjem podpredsednika, pristojnega za obravnavo prošenj za dostop do dokumentov. Za napotila, pod katerimi bo takšen dokument vpisan, veljajo isti pogoji kot v prejšnjem odstavku.
   Člen 18
   Obravnava prošnje za dostop
   Prošnjo za dostop do dokumenta občutljive narave posreduje generalni sekretar podpredsedniku, pristojnemu za obravnavo prošenj za dostop do dokumentov. Naloga tega podpredsednika je, da pripravi odgovor na začetno prošnjo. Za odgovor na potrdilno prošnjo je pristojno predsedstvo, ki to nalogo lahko prenese na predsednika. Pristojnemu podpredsedniku in predsedstvu ali predsedniku svetuje generalni sekretar ali, kjer je to potrebno, predsednik ustreznega parlamentarnega odbora. Veljajo isti pogoji za vpis in roki kot za druge prošnje za dostop.
   Člen 19
   Pooblaščene osebe
   Osebe, ki imajo pravico, da se seznanijo z dokumenti med obdelavo prošenj za dostop do dokumentov občutljive narave so: predsednik Evropskega parlamenta, podpredsednik, pristojen za obravnavo prošenj za dostop do dokumentov, predsednik parlamentarnega odbora, ki ga to neposredno zadeva, generalni sekretar in ustrezno pooblaščeni uslužbenci pristojne službe, razen v primerih, ko sporazumi z drugimi ustanovami predvidevajo drugače.
   Člen 20
   Varovanje dokumentov občutljive narave
   Za dokumente občutljive narave veljajo stroga varnostna pravila, ki znotraj ustanove zagotavljajo zaupno obravnavo. Ta pravila upoštevajo medinstitucionalne dogovore.
   NASLOV V

      IZDAJA DOKUMENTOV

   Člen 21
   Strošek odgovora
   1.   Kot dopolnilo k členu 10(1) Uredbe (ES) št. 1049/2001 velja, da se lahko, če zahtevani dokumenti presegajo 20 strani, prosilcu zaračuna 0,10 eura na stran, čemur se doda strošek pošiljanja. Stroški, nastali ob uporabi drugih medijev, se določijo od primera do primera, vendar ne smejo presegati razumnega zneska.
   2.   Ta sklep se ne uporablja za objavljene dokumente, za katere velja njim lasten cenovni režim.
   NASLOV VI

      IZVAJANJE

   Člen 22
   Izvajanje
   Sklep se izvaja ob upoštevanju določb Uredbe (ES) št. 1049/2001 in poslovnika Evropskega parlamenta in brez poseganja vanje.
   Člen 23
   Revizija
   Sklep se ponovno preuči najmanj ob vsaki reviziji Uredbe (ES) št. 1049/2001.
   Člen 24
   Začetek veljavnosti
   Ta sklep začne veljati na dan objave v Uradnem listu Evropske unije
       (6).

      (1)  UL C 374, 29.12.2001, str. 1.

      (2)  Prečiščeno besedilo predsedstva z dne 3. maja 2004.

      (3)  Spremenjeno v predsedstvu 26. septembra 2005 in objavljeno v UL C 289, 22.11.2005, str. 6.

      (4)  Spremenjeno v predsedstvu 22. junija 2011 in objavljeno v UL C 216, 22.7.2011, str. 19.

      (5)  To je 3. decembra 2001.

      (6)  To je 29. decembra 2001, 22. novembra 2005 in 22. julija 2011.


title: Sklep Sveta 2011/514/SZVP z dne 22. novembra 2010 o podpisu in sklenitvi Sporazuma med Evropsko unijo in Republiko Srbijo o varnostnih postopkih pri izmenjavi in varovanju tajnih podatkov#Sporazum med Evropsko unijo in Republiko Srbijo o varnostnih postopkih pri izmenjavi in varovanju tajnih podatkov

text:
               23.8.2011

               SL

               Uradni list Evropske unije

               L 216/1

         SKLEP SVETA 2011/514/SZVP
   z dne 22. novembra 2010
   o podpisu in sklenitvi Sporazuma med Evropsko unijo in Republiko Srbijo o varnostnih postopkih pri izmenjavi in varovanju tajnih podatkov
   SVET EVROPSKE UNIJE JE –
   ob upoštevanju Pogodbe o Evropski uniji (PEU), zlasti njenega člena 37, in Pogodbe o delovanju Evropske unije (PDEU), zlasti njenih členov 218(5) in prvega pododstavka člena 218(6),
   ob upoštevanju predloga visoke predstavnice Unije za zunanje zadeve in varnostno politiko (VP),
   ob upoštevanju naslednjega:

               (1)

               Svet je na seji 22. marca 2010 sklenil pooblastiti VP, da na podlagi člena 37 PEU in v skladu s postopkom iz člena 218(3) PDEU začne pogajanja s ciljem sklenitve sporazuma o varovanju podatkov med Evropsko unijo in Republiko Srbijo.

               (2)

               Na podlagi tega pooblastila se je VP z Republiko Srbijo pogajala o sporazumu o varnostnih postopkih pri izmenjavi in varovanju tajnih podatkov.

               (3)

               Zato bi bilo treba odobriti navedeni sporazum –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Srbijo o varnostnih postopkih pri izmenjavi in varovanju tajnih podatkov se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Ta sklep začne veljati z dnem sprejetja.

      V Bruslju, 22. novembra 2010

            Za Svet

            Predsednik

         S. VANACKERE

      PREVOD
      SPORAZUM
      med Evropsko unijo in Republiko Srbijo o varnostnih postopkih pri izmenjavi in varovanju tajnih podatkov
      EVROPSKA UNIJA, v nadaljnjem besedilu: „EU“,
      in
      REPUBLIKA SRBIJA,
      v nadaljnjem besedilu: „pogodbenici“, STA SE –
      OB UPOŠTEVANJU, da imata pogodbenici enake cilje glede krepitve lastne varnosti v vseh vidikih;
      OB UPOŠTEVANJU, da pogodbenici soglašata, da bosta svoja posvetovanja in sodelovanje razvijali na podlagi vprašanj skupnega interesa, ki se nanašajo na varnost;
      GLEDE NA TO, da si morata pogodbenici zato stalno izmenjevati tajne podatke;
      OB PRIZNAVANJU, da bi bila za celovito in učinkovito posvetovanje ter sodelovanje lahko potrebna dostop do tajnih podatkov in zadevnega gradiva pogodbenic ter njihova izmenjava;
      OB ZAVEDANJU, da takšen dostop do tajnih podatkov in zadevnega gradiva ter njihova izmenjava zahtevata primerne varnostne ukrepe –
      DOGOVORILI NASLEDNJE:
      Člen 1
      1.   Zaradi krepitve varnosti obeh pogodbenic v vseh vidikih se Sporazum med EU in Republiko Srbijo o varnostnih postopkih pri izmenjavi in varovanju tajnih podatkov (v nadaljnjem besedilu: Sporazum) uporablja za tajne podatke ali gradivo v kakršni koli obliki in na katerem koli področju, ki si jih pogodbenici posredujeta ali izmenjata.
      2.   Vsaka pogodbenica varuje tajne podatke, ki jih prejme od druge pogodbenice, pred razkritjem nepooblaščenim osebam, v skladu s pogoji, določenimi v tem sporazumu, in v skladu z zakoni in predpisi pogodbenic.
      Člen 2
      V tem sporazumu „tajni podatki“ pomenijo vse podatke ali gradivo v kateri koli obliki, za katere:

                  (a)

                  ena ali druga pogodbenica določi, da jih je treba varovati, ker bi sicer njihovo nepooblaščeno razkritje lahko v različni meri škodilo interesom Republike Srbije oziroma EU ali ene ali več njenih držav članic; in

                  (b)

                  ki imajo oznako stopnje tajnosti.

            Člen 3
      Institucije in subjekti EU, za katere velja ta sporazum, so: Evropski svet, Svet Evropske unije (v nadaljnjem besedilu: Svet), generalni sekretariat Sveta, visoka predstavnica Unije za zunanje zadeve in varnostno politiko, Evropska služba za zunanje delovanje (v nadaljnjem besedilu: ESZD) in Evropska komisija. Za namene tega sporazuma se za te institucije in subjekte uporablja kratica EU.
      Člen 4
      Obe pogodbenici ter subjekti iz člena 3 zagotovijo vzpostavitev varnostnega sistema in varnostnih ukrepov, ki ustrezajo temeljnim načelom in minimalnim standardom varnosti, določenim v njihovih zakonih ali predpisih in jih odraža tudi varnostna ureditev, ki se vzpostavi v skladu s členom 12, da se zagotovi uporaba enake stopnje varovanja tajnih podatkov, ki se posredujejo ali izmenjujejo v skladu s tem sporazumom.
      Člen 5
      Obe pogodbenici ter subjekti iz člena 3:

                  (a)

                  varujejo tajne podatke, ki jih druga pogodbenica v okviru tega sporazuma posreduje ali so z njo izmenjani, in sicer na način, ki je vsaj enakovreden varovanju, ki ga za to zagotavlja pogodbenica pošiljateljica;

                  (b)

                  zagotavljajo, da tajni podatki, ki se posredujejo ali izmenjujejo v skladu s tem sporazumom, obdržijo stopnjo tajnosti, ki jo je določila pogodbenica pošiljateljica, ter da se ta stopnja tajnosti ne zniža ali prekliče brez predhodne pisne privolitve pogodbenice pošiljateljice. Pogodbenica prejemnica tajne podatke varuje v skladu z lastnimi varnostnimi predpisi o podatkih in gradivu z enakovredno stopnjo tajnosti, kakor je določeno v členu 7;

                  (c)

                  takšnih tajnih podatkov ne uporabljajo v drugačne namene od tistih, ki jih je določil organ izvora, oziroma tistih, za katere so bili podatki posredovani ali izmenjani;

                  (d)

                  brez predhodnega pisnega soglasja pogodbenice pošiljateljice takšnih tajnih podatkov ne razkrijejo tretjim stranem oziroma kateri koli instituciji ali subjektu EU, ki ni naveden(-a) v členu 3;

                  (e)

                  dostop do takšnih tajnih podatkov se dovoli samo posameznikom, ki morajo biti z njimi seznanjeni in ki jih je zadevna pogodbenica ustrezno varnostno preverila in pooblastila;

                  (f)

                  zagotovijo varnost objektov, v katerih se hranijo tajni podatki, ki jih posreduje druga pogodbenica; in

                  (g)

                  zagotovijo, da so vsi posamezniki, ki imajo dostop do tajnih podatkov, obveščeni o svoji odgovornosti glede varovanja takšnih podatkov v skladu z veljavnimi zakoni in drugimi predpisi.

            Člen 6
      1.   Tajni podatki se razkrijejo ali posredujejo v skladu z načelom soglasja organa izvora.
      2.   Pogodbenica prejemnica za vsak posamezen primer in po privolitvi pogodbenice pošiljateljice ter v skladu z načelom privolitve organa izvora sprejme odločitev o razkritju ali posredovanju tajnih podatkov prejemnikom, ki niso ena izmed pogodbenic.
      3.   Generično posredovanje podatkov ni mogoče, razen če se pogodbenici dogovorita o postopkih v zvezi z nekaterimi kategorijami podatkov, ki so pomembni za njune specifične zahteve.
      4.   V tem sporazumu ni določbe, ki bi lahko bila podlaga za obvezno posredovanje tajnih podatkov med pogodbenicama.
      5.   Tajni podatki, prejeti od pogodbenice pošiljateljice, se smejo posredovati izvajalcu oziroma morebitnemu izvajalcu le s predhodno pisno privolitvijo pogodbenice pošiljateljice. Pogodbenica prejemnica pred takšnim posredovanjem zagotovi, da je izvajalec oziroma morebitni izvajalec sposoben varovati tajne podatke in da njegov objekt omogoča varovanje tajnih podatkov, ter da sta bila izvajalec in njegov objekt ustrezno varnostno preverjena.
      Člen 7
      Za vzpostavitev enake stopnje varovanja za tajne podatke, ki se posredujejo ali izmenjujejo med pogodbenicama, so varnostne stopnje naslednje:

                  EU

                  Republika Srbija

                  RESTREINT UE

                  ИНТΕРНО РС ali INTERNO RS

                  CONFIDENTIEL UE

                  ПОΒΕРЉИВО РС ali POVERLJIVO RS

                  SECRET UE

                  СТРОГО ПОΒΕРЉИВО РС ali STROGO POVERLJIVO RS

                  TRES SECRET UE/EU TOP SECRET

                  ДРЖАВНА ТАЈНА РС ali DRŽAVNA TAJNA RS

            Člen 8
      1.   Pogodbenici zagotovita, da so vse osebe, ki pri opravljanju svojih uradnih dolžnosti potrebujejo dostop ali katerih dolžnosti oziroma funkcije jim lahko omogočijo dostop do tajnih podatkov z oznako najmanj CONFIDENTIEL UE, ПОΒΕРЉИВО РС ali POVERLJIVO RS, ki so bili posredovani ali izmenjani v skladu s tem sporazumom, ustrezno varnostno preverjene, preden dobijo dostop do takšnih podatkov.
      2.   Postopki varnostnega preverjanja se določijo z namenom, da se ugotovi, ali se neki osebi ob upoštevanju njene lojalnosti, vrednosti zaupanja in zanesljivosti lahko dovoli dostop do tajnih podatkov.
      Člen 9
      Pogodbenici si pri varovanju tajnih podatkov, posredovanih ali izmenjanih v skladu s tem sporazumom in pri varnostnih zadevah v skupnem interesu vzajemno pomagata. Organi iz člena 12 se med seboj posvetujejo o varnostnih vprašanjih in opravljajo vzajemne ocenjevalne obiske, da bi ocenili učinkovitost varnostne ureditve, ki se vzpostavi v skladu z navedenim členom, v njihovi pristojnosti.
      Člen 10
      1.   Za namene tega sporazuma:

                  (a)

                  kar zadeva EU, se vsa pošta pošilja prek vodje glavne pisarne Sveta, ki jo ob upoštevanju odstavka 2 tega člena posreduje državam članicam ter subjektom iz člena 3;

                  (b)

                  v Republiki Srbiji se vsa pošta pošilja prek Urada Sveta za nacionalno varnost in varovanje tajnih podatkov.

            2.   Vendar pa se pošta pogodbenice, ki je dostopna le določenim pristojnim uradnikom, organom ali službam zadevne pogodbenice, iz operativnih razlogov lahko naslovi le na točno določene pristojne uradnike, organe ali službe druge pogodbenice, ki so posebej določeni kot prejemniki, in je dostopna samo njim, ob upoštevanju njihovih pristojnosti in v skladu z načelom potrebe po seznanitvi s podatki. Kar zadeva EU, se takšna pošta pošilja prek vodje glavne pisarne Sveta, vodje glavne pisarne Evropske komisije ali vodje glavne pisarne ESZD, kot je ustrezno. Kar zadeva Republiko Srbijo, se taka pošta pošilja prek vodje glavne pisarne misije Republike Srbije pri EU.
      Člen 11
      Minister Republike Srbije za zunanje zadeve, generalni sekretar Sveta in član Evropske komisije, pristojen za varnostne zadeve, nadzorujejo izvajanje tega sporazuma.
      Člen 12
      1.   Za izvajanje tega sporazuma se med spodaj navedenimi tremi organi, ki delujejo pod vodstvom in v imenu svojih nadrejenih, vzpostavi varnostna ureditev, s katero se določijo standardi medsebojnega varovanja tajnih podatkov v skladu s tem sporazumom:

                  —

                  Urad Sveta za nacionalno varnost in varovanje tajnih podatkov, za tajne podatke, ki se v skladu s tem sporazumom posredujejo Republiki Srbiji,

                  —

                  varnostni urad generalnega sekretariata Sveta, za tajne podatke, ki se v skladu s tem sporazumom posredujejo EU,

                  —

                  Varnostni direktorat Evropske komisije, za tajne podatke, ki se v skladu s tem sporazumom posredujejo ali izmenjujejo znotraj Evropske komisije in njenih prostorov.

            2.   Preden pogodbenici posredujeta ali si izmenjata tajne podatke v skladu s tem sporazumom, se pristojni varnostni organi iz odstavka 1 strinjajo, da je pogodbenica prejemnica sposobna varovati podatke skladno z varnostno ureditvijo, ki se vzpostavi v skladu z navedenim odstavkom.
      Člen 13
      1.   Pristojni organ ene ali druge pogodbenice iz člena 12 nemudoma obvesti pristojni organ druge pogodbenice o vseh dokazanih ali domnevnih primerih nepooblaščenega razkritja ali izgube tajnih podatkov, ki jih je posredovala ta pogodbenica, in izvede preiskavo ter sporoči rezultate drugi pogodbenici.
      2.   Pristojni organi iz člena 12 določijo postopke, ki se uporabljajo v takšnih primerih.
      Člen 14
      Vsaka pogodbenica poravna svoje stroške, ki nastanejo zaradi izvajanja tega sporazuma.
      Člen 15
      Ta sporazum ne spreminja že obstoječih sporazumov ali dogovorov med pogodbenicama niti sporazumov med Republiko Srbijo in državami članicami EU. Ta sporazum pogodbenicama ne preprečuje sklenitve drugih sporazumov o posredovanju ali izmenjavi tajnih podatkov, za katere se uporablja ta sporazum, pod pogojem, da ti sporazumi niso v nasprotju z obveznostmi tega sporazuma.
      Člen 16
      Kakršni koli spori med pogodbenicama, ki izhajajo iz razlage ali izvajanja tega sporazuma, se urejajo s pogajanji med njima. Med pogajanji pogodbenici še naprej izpolnjujeta vse svoje obveznosti po tem sporazumu.
      Člen 17
      1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
      2.   Vsaka pogodbenica uradno obvesti drugo pogodbenico o spremembah svojih zakonov in predpisov, ki bi lahko vplivale na varovanje tajnih podatkov iz tega sporazuma.
      3.   Ta sporazum se lahko zaradi sprejetja morebitnih sprememb na zahtevo ene ali druge pogodbenice ponovno preuči.
      4.   O kakršnih koli spremembah tega sporazuma se pogodbenici dogovorita pisno in sporazumno. Veljati začnejo po medsebojnem uradnem obvestilu, določenem v odstavku 1.
      Člen 18
      Vsaka pogodbenica lahko ta sporazum odpove, tako da drugo pogodbenico o odpovedi pisno uradno obvesti. Takšna odpoved začne učinkovati šest mesecev po tem, ko druga pogodbenica prejme uradno obvestilo, vendar ne vpliva na v skladu z določbami tega sporazuma sklenjene obveznosti. Zlasti se vsi tajni podatki, ki so bili posredovani ali izmenjani v skladu s tem sporazumom, še naprej varujejo v skladu z določbami Sporazuma.
      V potrditev tega so spodaj podpisani, ki so bili v ta namen ustrezno pooblaščeni, podpisali ta sporazum.

         V Beogradu, dne šestindvajsetega maja dva tisoč enajst, v dveh izvodih v angleškem jeziku.

               Za Evropsko unijo

               Za Republiko Srbijo


title: 2013/536/EU: Sklep Evropskega parlamenta z dne 17. aprila 2013 o razrešnici glede izvrševanja splošnega proračuna Evropske unije za proračunsko leto 2011, oddelek II – Evropski svet in Svet#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2011, oddelek II – Evropski svet in Svet

text:
               16.11.2013

               SL

               Uradni list Evropske unije

               L 308/20

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja splošnega proračuna Evropske unije za proračunsko leto 2011, oddelek II – Evropski svet in Svet
   (2013/536/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2011 (1),

               —

               ob upoštevanju konsolidiranega zaključnega računa Evropske unije za proračunsko leto 2011 (COM(2012) 436 – C7-0226/2012) (2),

               —

               ob upoštevanju letnega poročila Računskega sodišča o izvrševanju proračuna za proračunsko leto 2011 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2011 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 164, 165 in 166 Uredbe,

               —

               ob upoštevanju sklepa generalnega sekretarja Sveta/visokega predstavnika za skupno zunanjo in varnostno politiko št. 31/2008 o povračilu potnih stroškov predstavnikom članov Sveta (7),

               —

               ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (8),

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0061/2013),

               1.

               odloži podelitev razrešnice generalnemu sekretarju Sveta glede izvrševanja proračuna Evropskega sveta in Sveta za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Evropskemu svetu, Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 68, 15.3.2011.

      (2)  UL C 348, 14.11.2012, str. 1.

      (3)  UL C 344, 12.11.2012, str. 1.

      (4)  UL C 348, 14.11.2012, str. 130.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.

      (7)  Sklep na osnovi poslovnika Sveta z dne 22. julija 2002 (UL L 230, 28.8.2002, str. 7).

      (8)  UL C 139, 14.6.2006, str. 1.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2011, oddelek II – Evropski svet in Svet
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2011 (1),

                  —

                  ob upoštevanju konsolidiranega zaključnega računa Evropske unije za proračunsko leto 2011 (COM(2012) 436 – C7-0226/2012) (2),

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2011 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2011 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju člena 314(10) ter členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 164, 165 in 166 Uredbe,

                  —

                  ob upoštevanju sklepa generalnega sekretarja Sveta/visokega predstavnika za skupno zunanjo in varnostno politiko št. 31/2008 o povračilu potnih stroškov predstavnikom članov Sveta (7),

                  —

                  ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (8),

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0061/2013),

                  A.

                  ker je Evropski svet na seji 18. in 19. oktobra 2012 v svojih sklepih opozoril, da bi bilo treba demokratično legitimnost in odgovornost še dodatno preučiti;

                  B.

                  ker parlamentarni Odbor za proračunski nadzor prvič analizira izvrševanje in upravljanje upravnega proračuna Evropskega sveta;

                  C.

                  ker bi morale vse institucije Unije poslovati pregledno in biti v celoti odgovorne državljanom Unije za porabo sredstev, ki so jim bila zaupana kot institucijam Unije;

                  1.

                  z zadovoljstvom ugotavlja, da je Računsko sodišče na podlagi revizijskega dela sklenilo, da v skupnih plačilih za upravne in druge odhodke institucij in organov za leto, ki se je končalo 31. decembra 2011, ni bilo pomembnih napak;

                  2.

                  poudarja, da je Računsko sodišče v letno poročilo za leto 2011 vključilo ugotovitve o Evropskem svetu in Svetu v zvezi s postopki javnih naročil za storitve čiščenja ter nakup delovnih oblačil in čevljev, pri katerih je odkrilo nekatere pomanjkljivosti pri uporabi izbirnih meril in meril za dodelitev naročila;

                  3.

                  je seznanjen z odgovori na ugotovitve Računskega sodišča in se strinja z njegovim priporočilom, da bi morali odredbodajalci izboljšati načrtovanje, usklajevanje in izvajanje postopkov javnih naročil z ustreznimi kontrolami in boljšim usmerjanjem; priporoča tudi strožjo uporabo pravil za javna naročila, ki jih morajo spoštovati vse institucije Unije;

                  4.

                  ugotavlja, da sta imela Evropski svet in Svet v letu 2011 na voljo sredstva za prevzem obveznosti v znesku 506 842 003,08 EUR (642 000 000 EUR v letu 2010), pri čemer je stopnja uporabe znašala 90 %, kar je manj kakor v letu 2010; je zaskrbljen, ker se je stopnja neporabljenih sredstev povečala in ostaja visoka; poziva, naj se stopnja neporabljenih sredstev izboljša in naj se storjene spremembe spremljajo, in predlaga, da se oblikujejo ključni kazalniki uspešnosti na najbolj kritičnih področjih, kot so potni stroški delegacij, logistika in tolmačenje;

                  5.

                  poudarja vlogo, ki jo Pogodba o delovanju Evropske unije podeljuje Parlamentu v postopku razrešnice glede izvrševanja proračuna;

                  6.

                  meni, da bi morala biti proračuna Evropskega sveta in Sveta ločena, saj bo tako zagotovljena večja preglednost finančnega poslovodenja in večja odgovornost obeh institucij;

                  7.

                  ugotavlja, da v nasprotju s trditvami Sveta med Parlamentom in Svetom ni neformalnega sporazuma glede razrešnice za Svet;

                  8.

                  znova izraža upanje, da bo Parlament prejel popolno letno poročilo o dejavnostih skupaj s celovitim pregledom vseh kadrovskih virov, razčlenjenih po kategoriji, razredu, spolu, narodnosti in poklicnem usposabljanju; poudarja, da se pravna služba Parlamenta in neodvisni pravni strokovnjaki strinjajo, da ima Parlament pravico do teh informacij;

                  9.

                  upa, da bo Parlament prejel notranje proračunske sklepe Sveta;

                  10.

                  je seznanjen zlasti s priporočili notranje revizije za leto 2011 v zvezi s svetovalnimi pogodbami na področju informacijske tehnologije in pogodbami za storitve varovanja, kjer se še naprej pojavljajo pomanjkljivosti v finančnem poslovodenju in postopkih javnih naročil, in izraža zaskrbljenost glede tega;

                  11.

                  je zaskrbljen zaradi nadaljnjih ukrepov po finančnih revizijah pred letom 2010, saj so nekatera priporočila glede delovnih programov za leta 2007, 2008 in 2009 ostala neuresničena; poziva Svet, naj sprejme konkretne ukrepe, da bi zagotovil uresničitev teh priporočil;

                  12.

                  je seznanjen z dejstvom, da je Svet sprejel ukrepe, ki naj bi izboljšali izvajanje projekta „stavba Evropa“, zlasti za ustanovitev stalne skupine za spremljanje izvajanja projekta ter za načrt poročanja in platformo za dokumente;

                  13.

                  poziva Svet, naj do 1. julija 2013 posreduje izčrpno pisno pojasnilo ter v njem navede celotni znesek proračunskih sredstev, porabljenih za nakup stavbe Résidence Palace, proračunske postavke, iz katerih se je ta denar črpal, obroke, ki so bili že plačani, obroke, ki jih bo treba še poravnati, in namen stavbe;

                  14.

                  je seznanjen s korenitimi spremembami proračuna za leto 2011 zaradi ustanovitve Evropske službe za zunanje delovanje in zmanjšanja odhodkov, predvidenih za delovanje Evropskega sveta in Sveta;

                  15.

                  je razočaran, da ustanovitev omenjene službe ni bila predvidena že v predlogu proračuna za leto 2011; je seznanjen z dejstvom, da je bilo povečanje proračunskih sredstev potrebno zaradi priprav na pristop Hrvaške in zaradi širitve urada predsednika Evropskega sveta;

                  16.

                  poziva Svet, naj predloži podrobne informacije o storitvenih pogodbah, sklenjenih z Evropsko službo za zunanje delovanje, in konkretnih ukrepih, s katerimi naj bi spodbudili modernizacijo uprave; meni, da vodenje kadrovskih virov v Svetu ni bilo dovolj učinkovito;

                  17.

                  obžaluje, da Svet še vedno ne želi odgovoriti na vprašanja Parlamenta, in meni, da je za uspešen nadzor nad izvrševanjem proračuna Unije nujno, da je pripravljen na odprt in uraden dialog s parlamentarnim Odborom za proračunski nadzor; poudarja, da bi morali instituciji zadovoljivo sodelovati med seboj;

                  18.

                  ponovno opozarja, da Parlament še vedno čaka na odgovor Sveta glede ukrepov, in zahteva dokumente, naštete v resoluciji z dne 10. maja 2012 (9); poziva generalnega sekretarja Sveta, naj odboru Parlamenta, pristojnemu za postopek razrešnice, predloži izčrpen pisen odgovor na ta vprašanja;

                  19.

                  znova poudarja, da je treba izdatke Sveta pregledati na enak način kot izdatke drugih institucij; meni, da so temelji elementi takega pregleda opredeljeni v resoluciji z dne 23. oktobra 2012 (10);

                  20.

                  obžaluje težave, ugotovljene v okviru postopkov za podelitev razrešnice za proračunska leta 2007, 2008, 2009 in 2010 zaradi nezadostnega sodelovanja Sveta; opozarja, da je Parlament zavrnil podelitev razrešnice generalnemu sekretarju Sveta za izvrševanje proračuna Sveta za proračunski leti 2009 in 2010 zaradi razlogov, navedenih v resolucijah z dne 10. maja 2011 (11), 25. oktobra 2011 (12), 10. maja 2012 (13) in 23. oktobra 2012 (14);

                  21.

                  spominja, da med pogajanji o revidirani finančni uredbi ni bilo mogoče doseči sporazuma o načinih, kako bi lahko izboljšali postopek razrešnice; je prepričan, da bo parlamentarni Odbor za proračunski nadzor v primeru, da bo Svet še naprej zavračal sodelovanje s Parlamentom, prisiljen svoja vprašanja nasloviti na Komisijo in od nje zahtevati informacije o proračunu Sveta;

                  22.

                  spominja, da je Komisija 25. novembra 2011 v odgovoru na pismo predsednika Odbora za proračunski nadzor zapisala, da bi bilo zaželeno, da Parlament še naprej podeljuje razrešnice, odlaga sklepe o podelitvi oziroma zavrača razrešnice za vse preostale institucije – vključno s Svetom –, kot je to počel doslej;

                  23.

                  meni, da je zaželeno, da Parlament še naprej udejanja svojo pristojnost za podelitev razrešnice iz členov 316, 317 in 319 Pogodbe o delovanju Evropske unije v skladu z dosedanjo interpretacijo in prakso, torej da razrešnico podeli za vsako proračunsko postavko posebej, da se ohranita preglednost in demokratična odgovornost do davkoplačevalcev Unije;

                  24.

                  obžaluje dejstvo, da Svet ne deluje dovolj pregledno, in poudarja, da so vse institucije Unije dolžne spoštovati iste standarde preglednosti; je prepričan, da bi se morala Parlament in Svet kot sozakonodajalca ravnati po istih standardih preglednosti, in poziva Svet, naj nemudoma izboljša učinkovitost na tem področju.

         (1)  UL L 68, 15.3.2011.

         (2)  UL C 348, 14.11.2012, str. 1.

         (3)  UL C 344, 12.11.2012, str. 1.

         (4)  UL C 348, 14.11.2012, str. 130.

         (5)  UL L 248, 16.9.2002, str. 1.

         (6)  UL L 298, 26.10.2012, str. 1.

         (7)  Sklep na osnovi poslovnika Sveta z dne 22. julija 2002 (UL L 230, 28.8.2002, str. 7).

         (8)  UL C 139, 14.6.2006, str. 1.

         (9)  UL L 286, 17.10.2012, str. 23.

         (10)  UL L 350, 20.12.2012, str. 71.

         (11)  UL L 250, 27.9.2011, str. 25.

         (12)  UL L 313, 26.11.2011, str. 13.

         (13)  UL L 286, 17.10.2012, str. 23.

         (14)  UL L 350, 20.12.2012, str. 71.